tartuNLP/wikipedia-smugri-20251201 huggingface dataset:
Zákynthos

Zákynthos (kr "Ζάκυνθος", itaalia keeles "Zante" või "Zacinto") on linn Kreekas Zákynthose saarel. See on saare keskasula, Zákynthose piirkonnaüksuse ja Zákynthose valla halduskeskus.
Náxos (linn)

Náxos (kreeka keeles "Νάξος") ehk Chóra ("Χώρα") on sadamalinn Kreekas Náxose saare lääneosas.
Hennadi Moskal

Hennadi Moskal (11. detsember 1950 Zadubrivka – 17. märts 2024) oli Ukraina poliitik ja jurist.
Hennadi Moskal alustas tööd siseasjade organites 1973. aastal. Tõusis ametiredelil miilitsainspektori ametikohalt alustades Ukraina siseministri asetäitjaks, miilitsa kindralleitnandiks.
Aastatel 2001–2002 ja 2015–2019 Taga-Karpaadi oblasti kuberner ning 18. septembrist 2014 kuni 15. juulini 2015 Luhanski oblasti kuberner.
Moskal oli abielus ja tal on tütar.
Ándrose Moodsa Kunsti Muuseum

Ándrose Moodsa Kunsti Muuseum on kunstimuuseum Kreekas Ándrose saarel Ándrose linnas.
Muuseumi rajasid Ándrose linnast pärit reeder Vasílis P. Goulandrís ja tema abikaasa Elíza Goulandrí Vasílis Goulandrísi ja Elíza Goulandrí Fondi vahendusel.
Muuseum avati 28. juulil 1979 ja selle uus tiib 20. juulil 1986.
Muuseumi direktor on Kyriákos Koutsomállis, kuraator on María Koutsomálli.
Arhitektuur ja kujundus.
Vanas tiivas on ekspositsioonipinda 200 m², arhitekt on Stámos Papadákis. Uues tiivas, mis asub vana tiiva vastas, on pinda 1000 m². Hoone projekteeris Chrístos Kontobounísios.
Muuseumi ümbruse ja aia kujundas Miránta Spiliotopoúlou-Vazáka, sobitades need ümbritseva arhitektuuri ja loodusega. Muuseumi ehitamisel kasutati põhiliselt marmorit ja kivi, mis on sama värvi nagu saare muud hooned. Hoone sobitamise eest ümbrusega saadi auhind konkursilt "The International Garden and Greenery Exposition" Ōsakas 1990. Lahendust tutvustati raamatus "Landscapes of the World", Process Architecture Co., Ltd, Tokyo 1990, lk 102–105.
Kogud.
Muuseumi rajamise ajendas see, et kohalik skulptor Michális Tómpros pärandas oma teosed kodulinnale. Rajajad annetasid ka kunstiteoseid oma kogudest.
Kogusse kuulub teiste seas Konstantínos Andréou, Sofía Vári, Spýros Vasiléou, Giórgos Gounarópoulose, Giánnis Gaḯtise, Giórgos Zongolópoulose, Chrístos Karási, Kóstas Koulentianósi, Giánnis Kounéllise, Mémos Makrísi, Giánnis Móralise, Giórgos Bouziánise, Giórgos Nikolaḯdise, Ginnis Pappás, Konstantínos Parthénise, Giánnis Parmakélise, Gerásimos Sklávose, Tákis, Panagiótis Tétsise, Giánnis Tsaroúchise, Kóstas Tsóklise, Alékos Fasianósi, Níkos Chatzikyriákos Gkíkase Tzon Christóforou ja Giánnis Psychopaidese töid.
Püsiekspositsioon.
Vanas tiivas glüptoteegis on eksponeeritud kogu Michális Tómprose skulptuuride kogu ning skulptuure Sofía Várilt, Electroselt (Mpámpis Vekrís), Giánnis Gaḯtiselt, Giórgos Georgiádiselt, Kóstas Dikéfaloselt, Giórgos Zongolópouloselt, Dimítris Kalamáraselt, Marína Karéllalt, Kóstas Koulentianósilt, Giórgos Lámproult, Natalía Melált, Giórgos Nikolaḯdiselt, Giánnis Parmakéliselt, Giánnis Papásilt, Navsiká Pástralt, Gerásimos Sklávoselt, Mariánna Strapatsákilt, Tákiselt ja Chryssalt.
Ruumijaotus.
Vanas tiivas on eksponeeritud skulptor Michális Tómprose teoste kogu ning teiste kreeka skulptorite töid. Uues tiivas on oktoobrist maini ajutised näitused muuseumi kogudest, juulist septembrini ajutised näitused teistest kogudest.
Töötab 5000 köitest koosneva koguga ja lugemissaaliga raamatukogu. Andréas Nomikósi seinamaaliga saalis näidatakse filme ajutiste näituste teemadel ning ajaloost ja kunstist. Uue tiiva teisel korrusel ja vanas tiivas töötab muuseumi pood. Uue tiiva katuseaias avati suvel 2006 kohvik, kust avaneb vaade Neimpório rannale.
Kýthira

Kýthira (kreeka keeles Κύθηρα) ehk Chóra (Χώρα) on küla Kreekas Kýthira saarel, saare keskasula. 
Elanike arv oli 2011. aasta Kreeka rahvaloenduse andmetel 281. Aastal 2001 oli elanikke 267.
Mäetaguse kalmistu

Mäetaguse kalmistu on kalmistu Jõhvi kihelkonnas Virumaal, tänapäevase haldusjaotuse järgi Liivakünka külas Alutaguse vallas Ida-Viru maakonnas. 
Kalmistu rajati arvatavasti millalgi 19. sajandi lõpul trapetsikujulisele maatükile, mille pindala on 0,8 ha. Arvatavasti millalgi 20. sajandi alguses rajati kalmistu keskele puust kabel. 
Hiljem lisati ida- ja kaguküljele uus kalmistuosa. Varasemate osade üldpindala kokku on 2,5 ha. Arvatavasti millalgi 1970. aastatel rajati kalmistust ida poole uus kalmistuosa, mille pindala on 1,5 ha.
Balti pataljoni mälestussammas.
Kalmistu lääneosas (algses osas) paikneb Balti pataljoni võitlejate matmispaik mälestussambaga, mis on 2003. aastast kultuurimälestis.
Ágios Kírykos

Ágios Kírykos (kreeka keeles "Άγιος Κήρυκος") on linn Kreekas Ikaría saarel, saare keskasula. 
Linna elanike arv oli 2011. aasta Kreeka rahvaloenduse andmetel 2218. Aastal 2001 oli elanikke 1879.
Páros

Páros (kreeka keeles Πάρος) on Kreekale kuuluv saar Egeuse mere keskosas, üks Küklaadidest. Asub Náxose saarest 8 km läänes. 
Aialooliselt oli Párose saar tuntud sealse suurepärase valge marmori (Párose marmori) poolest. Praegu leidub saarel jäätkaevandusi. Eelkõige on Párose saar tuntud populaarse turismisihtkohana.
Saare keskasula on Parikiá.
Tammiku mõisa kalmistu

Tammiku mõisa kalmistu on kalmistu Jõhvi kihelkonnas Virumaal, tänapäevase haldusjaotuse järgi Tammiku alevikus Jõhvi vallas Ida-Viru maakonnas. Kalmistu jääb Tammiku mõisa südamest linnulennult umbes 200 m kaugusele põhjaloodesse ehk siis kalmistu asub mõisa peahoone taga oleva pargi põhjaservas.
Kalmistu rajasid mõisa tollased omanikud Strykid arvatavasti millalgi 20. sajandi algul.
Kalmistule maetute üldarv pole teada, praegu on see jäetud maha ja rüüstatud.
Kontsertmeister

Kontsertmeister (saksa keeles "Konzertmeister") on orkestris või muus muusikakollektiivis dirigendi või (inglise keeles "director") järel tähtsuselt teine isik. Orkestris on kontsertmeistriks esimene viiuldaja. Kontsertmeister on ka pianist, kes saadab klaveril solisti.
Prantsuskeelsete väljendite loend

"Siin on loetletud prantsuskeelseid väljendeid ja nende ligilähedasi eestikeelseid tähendusi".
Narva SK Baltika

Narva Baltika oli Eesti jalgpalliklubi.
Klubi on mitmel korral tulnud Eesti NSV meistriks (1974, 1975, 1977).
Kórinthose kanal

Kórinthose kanal (kreeka keeles "Διώρυγα της Κορίνθου") on 1893. aastal valminud kanal Kreeka lõunaosas Kórinthose maakitsusel. Ta ühendab Kórinthose lahte Joonia meres Saroni lahega Egeuse meres. Kanal eraldab Peloponnesose poolsaart Kreeka mandriosast, mistõttu on Peloponnesos faktiliselt saar.
Kanal on kogu ulatuses meretasemest sügavam ja lüüse pole seetõttu tarvis. Kanali pikkus on 6,4 km ja laius vaid 21,4 m. Seetõttu on kanal suurema osa tänapäevaste laevade jaoks läbipääsmatu. Kanalil ei ole praegu suurt majanduslikku tähtsust.
Collage (album)

"Collage" on Eesti ansambli Collage debüütalbum, mis ilmus 1971. aastal plaadifirma Melodija kaudu.
Albumi salvestasid Tallinna Heliplaadistuudios helirežissöör Jažeps Kulbergs ja heliinsener Hubert Freirik.
Taust.
Collage'i omanimeline debüütalbum on ansambli kõige mitmekesisem teos, hõlmates nii estraadilaule, rahvalaule, džässmuusikat kui ka klassikalist instrumentaalmuusikat vokaalses seades. Viis rahvaviisi on ansamblile seadnud Tõnu Naissoo ja Aarne Vahuri.
Koosseis.
Solistid:
Seadnud:
Ansambli juht Aarne Vahuri.
Uusväljaanded.
2002. aastal ilmus „Collage“ esmakordselt CD-l ja kassetil duubelkogumiku „Parimad lood 1970-76“ raames (väljaandja hyper.records). Heli restaureeris originaallintidelt Priit Kuulberg.
2014. aastal anti „Collage“ uuesti välja vinüülplaadil (hyper.records). LP masteeris Pauli Saastamoinen (Finnvox Studios).
Udo Ulfkotte

Udo Konstantin Ulfkotte (20. jaanuar 1960 – 13. jaanuar 2017) oli saksa vandenõuteoreetik ja ajakirjanik, Frankfurter Allgemeine Zeitungi poliitikatoimetaja aastatel 1986–2003. 
Elukäik.
Udo Ulfkotte sündis kristlikus perekonnas, kuid 21-aastaselt sai temast ateist. Ta õppis Freiburgi ja Londoni ülikoolis õigusteadust ja poliitikat, töötas Helmut Kohli valitsuses nõunikuna. Aastatel 1986–1998 elas ta paljudes islamiriikides, 1999–2003 oli Konrad Adenaueri Fondi töötaja. Ulfkotte andis välja ajakirja Whistleblower, mis räägib Saksa meedias kajastamata teemadest. 2008. aastal kavatses Udo Ulfkotte osaleda Hamburgi kohalike omavalitsuste valimistel Saksamaa Keskerakonna nimekirjas, kuid loobus sellest hiljem. Ulfkotte oli seotud saksa parempoolsete organisatsiooniga Pax Europa. Pax Europa ja Ulfkotte olid liikumapanevaks jõuks Brüsselis 11. septembril 2007 toimunud protestimeeleavaldusel loosungiga "Peatage Euroopa islamiseerumine".
Raamat "Ostetud ajakirjanikud".
2014. aasta oktoobris andis Udo Ulfkotte intervjuu telekanalile Russia Today, kus ta väitis, et Luure Keskagentuur tegeleb ajakirjanike töölevõtmise ja neile altkäemaksu andmisega, et need omakorda tegeleksid Ameerika Ühendriikide ülistamisega massimeedias. Sellest kirjutab ta ka oma raamatus "Gekaufte Journalisten" ("Ostetud ajakirjanikud"), mis ilmus samal aastal (eestikeelne tõlge avaldati 2019. aastal).
Aléxandros Mavrokordátos

Aléxandros Mavrokordátos (Αλέξανδρος Μαυροκορδάτος; 11. veebruar 1791 Kostantiniyye – 18. august 1865 Aígina) oli Kreeka riigimees.
Ta põlvnes Kostantiniyye Feneri piirkonnast pärit Mavrocordatose perekonnast. Tegemist oli ühe sealse selle aja suurema kreeklastega asustatud kvartaliga. Tema abikaasa oli Katerina Bals.
1812. aastal asus ta oma onu, Valahhia hospodari Jean Georges Caradja õukonda, kellega koos viibis ka eksiilis Austrias ja Itaalias (1818), kus ta õppis Padova Ülikoolis. Ta oli Kreekas Ottomani impeeriumi võimu kukutamise eesmärgil asutatud salaseltsi Filiki Eteria liige ning nende Feneri kreeklaste seas, kes Kreeka iseseisvussõja puhkemisel kiirustasid 1821. aastal Moreasse (Peloponnesose varasem nimi). Ta püüdis luua tavapärast valitsust ning 1822. aasta jaanuaris valis esimene riiklik assamblee ta "täidesaatva võimu presidendiks".
Samal aastal juhtis ta kreeklaste edenemist Kesk-Kreeka lääneossa ja sai 16. juulil toimunud Peta lahingus tõsise lüüasaamise osaliseks. Ent ta suutis seda hävingut mõnevõrra heaks teha oma eduka vastupanuga Mesolóngi esimesel piiramisel, mis kestis sama aasta novembrist kuni 1823. aasta jaanuarini. Tema poolehoid inglastele (ta kuulus Inglise parteisse) viis ta järgnevas fraktsioonide omavahelises võitluses vastasleeri Demetrios Ypsilanti ja Theodoros Kolokotronise juhitud Vene parteiga. Ja kuigi ta oli Petros Mavromichalise presidendiks olemise ajal hoidnud lühikest aega välisasjade portfelli, oli ta sunnitud kuni 1825. aasta veebruarini poliitikast tagasi tõmbuma; siis sai temast uuesti välisminister. Sellele järgnes Ibrahim Paša maabumine ning Mavrokordátos astus uuesti armeesse, pääsedes napilt sama aasta 9. mail toimunud Sfaktiria lahingus vangivõtmisest, ujudes Pylosesse (itaaliapärase nimega Navarino).
Pärast Mesolóngi langemist 1826. aasta 22. aprillil tõmbus ta aktiivsest tegevusest tagasi. Seda aga seni kuni president Ioannis Kapodistrias tegi temast sõjavarustuse administreerimise komisjoni liikme. Sellel kohalt lahkus ta 1828. aastal. Pärast Kapodistriase mõrva 1831. aasta 9. oktoobril ning tema venna ja tema töö jätkaja Augustinos Kapodistriase tagasiastumist järgmise aasta 13. aprillil sai Mavrokordátosest rahandusminister. Ta oli 1832. aasta juulis Argoses toimunud riikliku assamblee asepresident ja määrati kuningas Otto I poolt esialgu tema rahandusministriks ja seejärel 1833. aastal ka Kreeka peaministriks.
1834. aastast oli ta Kreeka saadik Münchenis, Berliinis ja Londonis ning pärast järjekordset lühikest perioodi Kreeka peaministrina aastal 1841 sai temast saadik Kostantiniyyes. Pärast 1843. aasta 3. septembril toimunud ülestõusu naasis ta Andreas Metaxase valitsuse portfellita ministrina Ateenasse ning 1844. aasta aprillist augustini oli ta pärast Vene partei võimult lahkumist moodustatud valitsuse juht. Opositsiooni minnes erines ta teistest oma jõuliste rünnakute poolest, mis olid suunatud Ioannis Kolettise valitsuse vastu. Aastatel 1854–1855 oli ta taas mõne kuu valitsusjuht. Ta suri 18. augustil 1865 Aíginas.
Põletusmatus

Põletusmatus on matus, mille korral maetakse põletatult. Matust, mille korral surnu maetakse põletamata, nimetatakse laibamatuseks.
Maa-alune põletusmatus tähendab matmisviisi, mille puhul põletatud surnu säilmed asetati maasse kaevatud auku või lohku ning kaeti mulla või kividega.
Baltimaades on surnute põletatult matmine teada keskmisest pronksiajast, Eestis I aastatuhande pKr aegu. Vanim Eestist leitud põletusmatus asus Tõugu külas kivikirstkalmes IIA ja on dateeritud ajavahemikku 1260–1025 eKr. Eestis maeti mõnes kohas põletatult veel 16. sajandil. 
On arvatud, et surnute põletamine rajanes usule tule puhastavasse jõusse ning tule ja päikese ühisesse algesse. Põletamisega püüti surnu hinge kehast vabastada ja likvideerida surnule omistatud negatiivset jõudu.
Seaduslikkus ja keskkonnamõju.
Vabaõhu põletusmatused on tänapäeval Läänemaades haruldased ja mõnedes riikides ka keelatud.
Eestis pole põletusmatus seadusega selgelt reguleeritud, kuna kalmistuseadus seda ei puuduta, ennekõike tuleb arvestada sanitaar- ja keskkonnanõuetega.
Chakrabarty RK, et al. uurisid Lõuna-Aasias põletusmatuste keskkonnamõju ("Funeral pyres in South Asia: Brown carbon aerosol emissions and climate impacts") ning leidsid, et põletustes eralduv orgaaniline süsinikdioksiid põhjustas 40% päiksekiirgust varjavat õhureostust, igal aastal ligi 92 Gg.
Traditsiooniline hindu tuleriit põleb ligi kuus tundi ja vajab selleks 500–600 kilogrammi puitu, et laip täielikult ära põletada. Igal aastal põletatakse Indias laipade kremeerimiseks 50–60 miljonit puud, mille tagajärjel pääseb atmosfääri ligi 8 miljonit tonni kasvuhoonegaase. Keskkonda kahjustavad metsade häving, õhureostus ja suured kogused tuhka, mida heidetakse jõgedesse ning suurendatakse sellega nende toksilisust.
Killustik

Killustiku toodetakse suuremate looduskivimite ja tehiskivimite purustamisel, mille tulemusel saadakse nurgelistest tükkidest krobelise pinnaga sõmer materjal. Lähtematerjalideks kasutatakse peamiselt pae- ,graniidi- , pimsi- ja telliskivi. Tükkide läbimõõduks on enamasti 0,5–10 cm. Mahumassi järgi eristatakse tavalist pae- ja graniidikivi ning kerget pimsi-, perliidi-, keramsiidikivi.
Purustatud killustik sõelutakse ja vajadusel pestakse tolmust puhtaks. Killustik lastakse läbi erinevate sõelade, et neid eraldada kuju ja suuruse järgi. Selle tulemusel saadakse killustik, mis on läbimõõdult konkreetsetes terasuurustes, mida nimetatakse fraktsioonideks. Näiteks killustik fraktsiooniga 32-64 on väikseimad kivid alates 32 mm ja suuremad kuni 64 mm. Sõelumisprotsess algab suuremate kivide eemaldamisega. Sõelutakse kuni kivitolmuni. Sõela avade läbimõõdud on: 70 - 40 - 20 - 10 - 5 mm või 64 - 32 -16 - 8 - 4 mm. Killustiku teralist koostist kontrollitakse samuti sõelumisega.
Killustiku sorteerimisel eraldatakse suuremad kivid väikestest. Eri suurusega kivide kasutamine oleneb vajadusest. Killustik, mis koosneb suurematest kividest ehk jämekillustik on sobilik kohtades, kus võib ette tulla vajumist ja peab olema tagatud suurem kandevõime. Peenkillustik sobib näiteks betoonsegude valmistamiseks või platside kattematerjaliks, kus tugevusnäitajad ei ole olulised. Seetõttu on optimaalselt sorteeritud killustik suurema stabiilsusega ning neile on ehituses suur nõudlus.
Kasutamine.
Jämetäitematerjal:
Kattematerjal:
Paekivikillustik.
Kivimitüüp, mida kasutatakse kõige sagedamini killustiku valmistamiseks. Eelkõige on see laialdaselt kättesaadav ning kasutusvõimalusi on palju.
Betoonkillustik.
Betoonkillustik on taaskasutatav materjal, mis saadakse betoonist lammutusjääkide purustamisel. Pärast purustamist betoon sõelutakse ning tulemuseks on erineva fraktsiooniga betoonkillustik.
Graniitkillustik.
Graniitkillustik on väga tugev ja vastupidav killustik, mis ei tekita tolmu ning on ühtlasi ilusa väljanägemisega. Seetõttu sobib see väga hästi haljastuses dekoratiivsetel eesmärkidel kasutamiseks. Graniitkillustik on lubjakivist parem happelises vees või pinnases. Kasutatakse ka betooni täitematerjalina kui on vaja vastupidavat täitematerjali.
Transport.
Killustik on hulgikaup, mille tootmine ja transportimine on kulukas. Transport töökohale võib maksumust oluliselt tõsta.
6 kangelast

"6 kangelast" (inglise "Big Hero 6") on 2014. aastal valminud animafilm.
Pankrannik

Pankrannik on laugrannik, mille moodustab pank.
Islamistide terrorirünnakud

Moslemite terrorirünnakud on loetelu moslemi terroristide terroriaktidest.
2015.
Rünnakuid sooritavad äärmuslike religioossete vaadetega inimesed, kes vastandavad islami kõigile teistele usunditele ja kultuuridele. Need ei ole üksikjuhtumid, neid toimub või püütakse toime panna üle maailma praktiliselt iga nädal. Paljudest me ei kuule, kuna eriteenistustel õnnestub tegusid ennetada või ei ületa toimepandud rünnakud mujal riikides lääne meedia uudisekünnist. Ottawas, Sydneys, Pariisis ja Kopenhaagenis olid 2014/2015. aasta talvel islamistide terroriteod. Süüria ja Iraagi nn Islamiriik hukkas kohalike vähemuste esindajaid; Nigeerias tegutseva Boko Harami enesetaputerroristid õhkisid end valitsusasutuste juures (tapeti kümneid inimesi). Terroriakte pandi toime ka Egiptuses, Somaalias ja Liibüas.
Moslemite ideoloogilised rünnakud.
1988. aastal kuulutas Iraani riigipea ajatolla Homeini fatva kirjanik Salman Rushdie kohta. Salman Rushdie kritiseeris ühes raamatus natuke islamit. Miljonid moslemid üle maailma, kes raamatut lugenud ei olnud ega autorist midagi kuulnud, nõudsid tema surma. Salman Rushdie mõrvakatseid oli mitu, mille käigus mõrvati jaapani tõlk Hitoshi Igarashi.
2005. aastal avaldas Taani ajaleht mõned Muhammadi naljapildid. Miljonid moslemid üle maailma, kellest paljud neid pilte näinud ei olnud, nõudsid asjaosaliste surma. Vägivaldsete meeleavaldustega üle maailma, sai surma ligikaudu 150 inimest. Autor elas 2009. aastal üle atentaadi.
Tahkisefüüsika

Tahkisefüüsika ehk tahke keha füüsika (inglise "solid-state physics") on füüsika haru, mis keskendub tahkise ehk tahke aine uurimisele. Tahkisefüüsikas kasutatakse eriti kvantmehaanika, tahkisekeemia, kristallograafia, elektromagnetismi ja metallurgia uurimismeetodeid.
Tahkisefüüsika on tihkaine füüsika suurim haru. Tahkisefüüsika uurib, kuidas tahkete materjalide laiaulatuslikud omadused tulenevad nende aatomiskaala omadustest. Seega moodustab tahkisefüüsika materjaliteaduse teoreetilise aluse.
Fatva

Fatva (araabia keeles فتوىٰ "fatwā") on islamis kvalifitseeritud juristi õiguslik, šariaati puudutav otsus.
Fatvaid antakse välja teemadel, mida islami alusallikad Koraan ja sunna ei kirjelda.
Khurāsān

Khurāsān (:khuraasaan; ka nimekuju "Khorasan") on vähetuntud terrorirühmitus, nende eesmärgiks on korraldada terrorirünnakuid eelkõige lääneriikides. USA luure arvates eraldus see rühmitus Al-Qaida ühest allüksusest al-Nusrast. Khurāsāni kuulub võitlejaid nii Lähis-Idast, Lõuna-Aasiast kui ka Põhja-Aafrikast.
Khurāsāni juht on endine Al-Qaida liige ning maailma kunagise terroristi Osama bin Ladeni paremaks käeks olnud 33-aastane Muhsin al-Fadhli. 
Muhsin al-Fadhli on teinud al-Qaidas kiiret karjääri ning muuhulgas võidelnud Tšetšeenias Vene vägede vastu. Lisaks olla ta juhtinud al-Qaida haru Iraanis, kus ta aitas kaasa ekstremistide liikumisele Afganistani või Iraaki. Tänaseks on tema eesmärgid muutunud. Ta püüab nüüd toimetada Süüriasse saabunud pühasõdalasi tagasi Läänemaailma.
Ameerika Ühendriikide luureanalüütikute sõnul on Khurāsān ohtlik, sest nende peaeesmärgiks on terrorirünnakute korraldamine lääneriikides, eelkõige Ameerika Ühendriikides ja Euroopas.
Mesolóngi esimene piiramine

Mesolóngi esimene piiramine oli Otomani impeeriumi vägede katse vallutada Kreeka iseseisvussõja varases staadiumis strateegilise tähtsusega Mesolóngi sadamalinn.
Piiramine.
Pärast Peta lahingut püüdis Omer Vryonis linna esialgu läbirääkimiste teel enda valdusse saada, tehes seda vastupidi teiste väejuhtide Reşid Mehmedi ja Yusuf Pasha nägemusega. Ümberpiiratud kreeklased kasutasid seda ära ning venitasid läbirääkimisi kuni 8. novembrini, mil meritsi saabus 1500 võitleja suurune abivägi.
Seejärel mõistsid vastased oma viga ja alustasid kohe uuesti piiramist. Pärast kuu aega kestnud pommitamisi ja rünnakuid määrati Otomanide põhirünnaku ajaks 24. detsember: arvati, et jõulude ajal suudetakse sel viisil kreeklasi üllatada. Ent Vryonise kreeklasest sekretär hoiatas kreeklasi ja rünnak ebaõnnestus. Piiramine lõpetati seejärel 31. detsembril.
Tagajärjed.
Mesolóngi jäi kreeklaste kontrolli alla ning pidas aasta hiljem vastu veel teisegi Otomanide-poolse piiramise. Mesolóngi vastupanu sai laiema tähelepanu osaliseks, kui sinna saabus luuletaja lord Byron, kes aga 1824. aastal seal malaariasse suri.
Linna piirati hiljem veel ka kolmandat korda: linn pani Otomanide ja Egiptuse armee rünnakutele vastu peaaegu aasta, kuni linn lõpuks 1826. aasta 10. aprillil langes.
Pangajooks

Pangajooks on olukord, kus suur hulk panga kliente viib korraga oma raha või muud varadkrediidiasutusest välja. Tavaliselt toimub pangajooks seetõttu, et kliendid kardavad panga maksejõuetuks muutumist. Pangajooksu tagajärjel võib raha väljaviimine pangast kiiresti süveneda ning pangajooks ise võib põhjustada panga maksejõuetuse (isetäituv ennustus).
Pangajooksu võib valla päästa mõni konkreetne sündmus, näiteks panga kehv majanduslik seis, mõne teise panga pankrotistumine, majanduskriisi ennustamine või ka alusetult tekkinud hirm.
Pangajooks võib saada pangale saatuslikuks eelkõige seetõttu, et pank ei pruugi hoida suurt sularahareservi, et sedavõrd suurele hulgale klientidele nende hoiused kohe välja maksta (osalise reserviga pangandus).
Haapsalu maantee

Haapsalu maantee on tänav mitmes Eesti asulas.
Stóchos

Stóchos ("Στόχος") on Kreekas ilmuv rahvuslusest kantud nädalaleht. Ajalehe asutas 1985. aastal Georgios Kapsalis. Kuni asutaja surmani 1999. aastal oli ajaleht rangelt rahvuskonservatiivne ja polnud seejuures seotud ühegi poliitilise erakonnaga. Nüüd annab lehte välja paremäärmuslik erakond Kuldne Koidik.
Estía

Estía ("Ἑστία") on Ateenas välja antav üleriigilise levikuga kreeka päevaleht. Estía on parempoolse, konservatiivse suunitlusega kvaliteetleht. Nime sai leht jumalanna Hestia järgi.
1980. ja 1990. aastatel oli Estía ainuke kreeka päevaleht, mis järgis endiselt uuskreeka keele arhailist ja puristlikku "katharevusa" kirjakeelevormi. Alates 1976. aastast on riigis ametlikult kasutusel "dimotiki" kirjakeelevorm. Enne seda kaldusid konservatiivse ja tsentristliku orientatsiooniga lehed kasutama "katharevusat" ja vasakpoolsed lehed "dimotikit". 
Estíat trükitakse suuremõõtmelises formaadis ja tavaliselt on selle mahuks 8 lehekülge päevas. Esikaanele pilte ei trükita, samuti puuduvad lehest värvifotod. 
Estía asutati 1876. aastal. Algul oli see kord nädalas ilmuv kirjandusajakiri. 1894. aastal muutis luuletaja ja ajakirjanik Geórgios Drosínis väljaande poliitikast, kultuurist ja majandusest kirjutavaks päevaleheks. 1941. aastal saksa okupatsiooni käigus Estía suleti, kuid peagi pärast vabanemist jätkas leht ilmumist. Üle 120 aasta on Estíat välja andnud Kyrou perekond.
Tínos

Tínos (kreeka keeles Τήνος) on linn Kreeka kaguosas Küklaadide saarestikku kuuluval Tínose saarel, saare keskasula. 
Elanike arv oli 2011. aasta Kreeka rahvaloenduse andmetel 4762, 2001. aasta Kreeka rahvaloenduse andmetel 4394.
Tínose saar

Tínos (kreeka keeles ja vanakreeka keeles Τήνος) on Kreekale kuuluv saar Egeuse mere edelaosas Ándrose saarest lõunas, üks Küklaadidest. Antiikajal oli saar tuntud ka Ophiussa (sõnast "ophis" 'madu') ja Hydroessa (sõnast "hydōr" 'vesi') nime all. 
Saare keskasula on Tínos.
Kalev Kaljuste

Kalev Kaljuste (sündinud 26. veebruaril 1978 Paikuse vallas Pärnu maakonnas) on Eesti poliitik. 
Haridus.
Ta on lõpetanud Sindi Keskkooli (1996), Kehtna Kõrgema Põllumajanduskooli (1998) maamõõdu erialal ja Tallinna Kõrgema Tehnikakooli (2009) rakendusgeodeesia erialal. 2018. aastast õpib Tartu Ülikooli Pärnu Kolledžis teenuste juhtimise ja disaini erialal magistriõppes.
Töökäik.
Ta oli aastatel 2009–2015 Tootsi vallavanem ja 2006–2009 Tootsi vallavolikogu esimees. 2. veebruarist 2015 kuni 31. detsembrini 2017 oli ta viimane Pärnu maavanem. 2018. aastast töötab ta Rahandusministeeriumis piirkonnajuhina. Ta on olnud Pärnu Linnavolikogu liige aastatel 2017–2021. 
Liikmesus.
Ta oli Elroni nõukogu liige 2014–2015. Ta on MTÜ Roheline Jõemaa juhatuse liige 2013. aastast ja 2016. aastast SA Jõulumäe Tervisespordikeskus nõukogu liige. MTÜ Eesti Turbamuuseum asutajaliige.
Parteiline tegevus.
Ta on olnud aastatel 1998–2005 Libertas Eesti Erakonna, 2005–2010 Rahvaliidu ja 2011–2022 Sotsiaaldemokraatliku Erakonna liige. 
Isiklikku.
Kalev Kaljuste on abielus, peres kasvab neli last (Victoria, Gloria, Martin, Gregor). Pere elab Pärnu linnas, maakodu asub Tootsis. 
Talle meeldib purjetada, matkata, lugeda reisi- ja seikluskirjandust. Ta on Tootsi Lasteaed-Põhikoolis geograafia, loodusõpetuse ning bioloogia õpetaja 2024/2025. õppeaastal.
Roosad Pantrid

Roosad Pantrid on fännirühm, mille missiooniks on toetada Meistriliiga jalgpalliklubi Nõmme Kalju FC-d ja propageerida Eesti klubijalgpalli üldisemalt. Roosad Pantrid on üks Eesti suuremaid klubijalgpalli fännirühmi. Lisaks kodumängudele käiakse aktiivselt oma meeskonda toetamas ka võõrväljakutel – nii Eestis kui ka välisriikides.
Roosad Pantrid on tuntud ka mitmekülgse laulurepertuaari ja tulihingelise kaasaelamise poolest. 2012. aastal võideti aastalõputurniiri raames peetav fännide laululahing. 2013. aastal läks esikoht jagamisele II liiga klubi Welco Elekter fännirühmaga.
Ajalugu.
Taasloodud Nõmme Kalju fännirühm Roosad Pantrid tekkis 2007. aastal, kui klubi mängis viimast hooaega enne meistriliigasse tõusmist esiliigas. Nime autoriks võib pidada FC Flora pikaaegset poolehoidjat Rootsi Kunni, kes Kalju mängijate roosasid särke nähes teatas, et need on ju Roosad Pantrid.
Rahvuskoondise toetamine.
Nõmme Kalju FC kõrvalt käivad Pantrid kaasa elamas ka rahvuskoondisele ja seal palli mängivatele Nõmme Kalju FC mängijatele. 2013 astusid Nõmme Kalju fännid koondise toetamisel sammu edasi ja koondasid sinisärkide mänge vaatamas käivad Roosad Pantrid ühte sektorisse, mis asub A. Le Coq Arena lõunatribüüni vasakus ääres, otse tabloo all. Pantrite esindus käib koondist toetamas ka välismängudel. Kaugeim külastatud mängukoht on Gibraltar (Gibraltari-Eesti maavõistlus) ja suurema osavõtjate arvuga reis oli Leetu (Leedu - Eesti EM-i valikmäng). Reis Leetu korraldati koostöös Saue fännirühmaga ja transpordivahendiks oli Nõmme Kalju FC buss.
Fännimeeskond JK Roosad Pantrid.
Lisaks Nõmme Kalju FC toetamisele mängivad Roosad Pantrid ka ise hobi korras jalgpalli. 2010, 2011, 2013 ja 2014 võeti osa ka EJL-i egiidi all toimuvast rahvaliigast. Kolmel esimesel aastal jäi laeks "play-off"-kohtumine. 2014 tulid JK Roosad Pantrid spordisõprade suureks üllatuseks 175 meeskonna seas rahvaliiga meistriks.
Saalijalgpalli rahvaliiga.
2013. aastal pöördusid JK Roosad Pantrid eestvedajad Eesti Jalgpalliliidu poole ettepanekuga luua eraldi saalijalgpalli rahvaliiga. Põhjuseks oli paljude rahvaliiga meeskondade soov ka talvekuudel sportlikku tegevust leida. Ettepanek sai EJL-is positiivse vastuvõtu ja detsembris 2013 jooksid 67 meeskonda üle Eesti uues liigas platsile. Sel aastal Roosad Pantrid enda algatatud saaliliigas alagrupist kaugemale ei jõudnud.
Muud turniirid.
Kaks peamist turniiri, millest JK Roosad Pantrid väljaspool rahvaliigat osa võtavad, on suvel toimuv Soccerneti sõprade turniir ja jõulude ajal peetav TRIOBET-i aastalõputurniiri fänniturniir. Soccerneti sõprade turniiri parim tulemus on 2. koht (2014). Aastalõputurniiri aegade parim koht on 3.
Sõpruskohtumised.
JK Roosad Pantrid on pidanud maha ka omajagu sõpruskohtumisi. Värvikamad neist on Nõmme Kalju FC ekskoondislastest treenerite, Inglise pühapäevaliiga meeskonna FC Good Aids ja ühe tundmatu Poola külameeskonna vastu (tagasiteel Lech Poznani - Nõmme Kalju euromängult).
Ülemiste hingamisteede ägedad nakkused

Ülemiste hingamisteede ägedad nakkused ("infectiones acutae respiratoriae superiores") on koondnimetus paljudel hingamiselundkonnaga loomadel ülemiste hingamisteede (ninaõõs, neel, kõri ja vahel ka bronhid) akuutsete haiguslike seisundite kohta, mida põhjustavad kas viirused ja bakterid. 
Diagnoosi kodeerimine inimestel.
Rahvusvahelise haiguste klassifikatsiooni 10. versioonis kodeeritakse Ülemiste hingamisteede ägedad nakkused peatükis X: J00-J99 "Hingamiselundite haigused", alampeatükkides J00-J06. 
Ülemiste hingamisteede ägedate nakkuste hulka liigtatakse ka ülemiste hingamisteede ägedatesse viirusnakkustesse haigestumine (ÜHVN).
Haigestumus.
Eestis.
Eestis on Terviseameti andmetel 2014. aasta novembri seisuga registreeritud ülemiste hingamisteede ägedate nakkuste haigusjuhtumeid (aasta algusest 142 490) :
2014. aasta Virgin Galacticu õnnetus

2014. aasta Virgin Galacticu õnnetus toimus 31. oktoobril 2014, kui Virgin Galacticu käitatud katsekosmoselennuk VSS Enterprise purunes plaanilise katselennu ajal õhus ning kukkus USA California osariigis Cantili lähedal Mojave kõrbesse. Kaaspiloot Michael Alsbury sai õnnetuses surma ja piloot Peter Siebold raskelt vigastada.
Õnnetust uurinud Ameerika Ühendriikide riiklik transporditurvalisuse amet (NTSB) jõudis järeldusele, et õnnetuse põhjustas Alsbury, kes käivitas atmosfääri naasmiseks vajaliku pidurdussüsteemi liiga vara. Pidurdussüsteemi enneaegne käivitumine tekitas ülekoormuse, mis põhjustas kosmoselennuki purunemise. NTSB leidis, et õnnetuse muud olulised tegurid olid turvaseadme puudumine, mis takistanuks pilootidel ekslikke lülitusi teha, pilootide vilets väljaõpe ja Föderaalse Lennuameti (FAA) range järelevalve puudumine.
Katastroof.
Õnnetuse päeval sooritas Enterprise katselendu, mis oli lennuki esimene mootoriga lend üheksa kuu jooksul ning see pidi hõlmama uue, võimsama ja stabiilsema tõukejõuga hübriidrakettmootori esimest katsetamist. Enterprise eraldus kandelennuki VMS Eve'i küljest tavapäraselt. Umbes 11 sekundit pärast rakettmootori käivitamist lagunes kosmoselennuk õhus tükkideks. Pealtnägijatele jäi mulje, et toimus plahvatus. Kosmoselennuki langevad jupid katsid 56 km pikkuse ala rusudega.
Pealtnägijad märkasid õhus ka ühte langevarju, mis osutus hiljem piloot Sieboldiks, kes oli lennukist välja pääsenud ning maandus langevarjuga kõrbesse ning viidi haiglasse. Kosmoselennukisse lõksu jäänud kaaspiloodi Michael Alsbury surnukeha leiti hiljem vraki kabiinis istmelt. Kandelennuk VMS Eve maandus ilma vahejuhtumiteta. Esialgu kahtlustati õnnetuse põhjusena rakettmootorit, kuid sellest versioonist loobuti kui mootor ja selle paagid leiti tervetena. Esialgne uurimine ja kokpiti video näitasid hiljem, et kosmoselaeva pidurdussüsteem rakendus liiga vara. Kosmoselaev purunes kaks sekundit pärast süsteemi rakendumist. Pidurdussüsteemi kasutati ka varasematel mootoriga lennukatsetuste ajal teadlikult ülehelikiirusel, kuid varasem aktiveerimine toimus kas hõredamas õhus kõrgematel kõrgustel või palju väiksematel kiirustel kui 31. oktoobril toimunud lennul.
Pärast Columbia katastroofi 2003. aastal on VSS Enterprise katastroofis hukkunud Alsbury esimene inimene, kes plaanitaval kosmoselennul on õhus hukkunud. Sieboldi eluga pääsemine tähistab esimest korda ajaloos, kus keegi on õhus oleva kosmoselennukiga juhtunud katastroofist eluga pääsenud. Uurijad olid esialgu segaduses, kuidas Siebold lennukist välja pääses ja 15 kilomeetri kõrguselt hapnikuvarustuseta laskudes ellu jäi. Siebold kirjeldas hiljem, et paiskus kosmoselaevast istmega välja ning tema langevari avanes automaatselt.
Vladimir Arnold

Vladimir Igorevitš Arnold (Владимир Игоревич Арнольд; 12. juuni 1937 Odessa – 3. juuni 2010 Pariis) oli Venemaa matemaatik.
Zinovi Hmelnitski

Zinovi Hmelnitski (14. detsember 1928 Harkiv – 29. detsember 2009 Tallinn) oli Eesti skulptor.
Elukäik.
Zinovi Hmelnitski sündis Harkivis inseneri perekonnas. 1950. aastal lõpetas ta Tallinna Elektromehaanikatehnikumi ning astus Eesti Riiklikku Kunstiinstituuti skulptuuri erialale. Lõpetas selle Enn Roosi õpilasena 1956. aastal. 
Aastatel 1956–1957 töötas Tallinnas Vene Draamateatri kunstnikuna ja 1957 Birobidžanis kunstikooli õpetajana. 1958. aastast tegutses vabakunstnikuna Tallinnas ning osales sealsetel näitustel.
Zinovi Hmelnitski sängitati Tallinna Metsakalmistule.
Looming.
Viljeles portreed ja vabaplastikat. Loonud nappide, läbikaalutud plastiliste väljendusvahenditega elutruid portreid („Julia Gens“, 1958, „L. Sergi“, 1962) ning ilmeka poosi ja liikumisrütmiga figuure („Puhkus“, 1962). 1970. aastate keskpaigast viljeles kunstnik ka metallikunsti.
Aastast 1961 oli ta Eesti Kunstnike Liidu liige.
Metsikud lained

"Metsikud lained" (inglise "Surf's Up") on 2007. aasta USA animafilm.
Mesolóngi teine piiramine

Mesolóngi teine piiramine oli Otomani impeeriumi vägede teine katse vallutada strateegiliselt tähtsa asukohaga Mesolóngi sadamalinn. Piiramine leidis aset Kreeka iseseisvussõja kolmandal aastal. 
Sageli jäetakse teine piiramine tähelepanuta ning selle nimega tähistatakse aastatel 1825–1826 aset leidnud olulisemat kolmandat piiramist.
Taust.
Pärast seda, kui Otomanide esimene üritus linna 1822. aastal vallutada ebaõnnestus, võttis Shkodërist pärit paša Mustafa Reshiti ette järjekordse retke Kesk-Kreeka lääneossa. Ta liikus läbi Trikala linna kuni Karpenisi linnani, kus kreeklased tegid esimese katse tema edasitung peatada. Toimunud Karpenisi lahingus kaotasid paša väed küll 1200 sõdurit, kuid kreeklased kaotasid seal oma väejuhi Markos Botsarise. Kreeklaste teine ebaõnnestunud katse paša peatada leidis aset 1823. aasta 29. augustil Kaliakouda mäel, kus kreeklaste poolel hukkus 200 võitlejat.
Piiramine.
Otomanide armee jõudis Mesolóngi ette ja alustas 20. septembril piiramist Mesolóngi laguuni mereteid kontrolliva Etolikó saare pommitamisega. Sellele järgnenud rünnak Etolikóle siiski ebaõnnestus. 
17. novembril õnnestus 250 kreeklasel Kitsos Tzavelase juhtimise all oma valdusse saada Otomanide toiduvaru. Toidunappuse ja haiguse tõttu lõpetas paša 20. novembril piiramise ja taandus.
Tagajärjed.
Mesolóngi jäi pärast piiramist Kreeka kontrolli alla. Mesolóngi vastupanu sai laiema tähelepanu osaliseks kui sinna saabus luuletaja lord Byron, kes aga 1824. aasta aprillis seal malaariasse suri. Linna piirati ka kolmandat ja viimast korda: linn pidas Otomanide ja Egiptuse armee piiramisele vastu peaaegu aasta kuni alistumiseni 1826. aasta 10. aprillil.
Erriapus

Erriapus on hiid gallia mütoloogias.
Teda mainitakse mõnedel pühenduspealdistel Gallia edelaosast Gallia Aquitaniast Saint-Béat'st ("Lugdunum Convenarum").
Tema kujutus lehekroonist välja vaatava (sarvilise) peana annab tunnistust seosest puudega (vaata ka Silvanus). "Interpretatio Romana" samastab teda pigem Mercuriusega.
Novembris 2000 avastatud Saturni kaaslane Erriapus sai tema järgi nime.
Kagu-Eesti

Kagu-Eesti on Eesti kaguosa, millele maastikuteaduslikult seisukohalt vastab ligikaudu Kagu-Eesti lavamaa ehk Ugandi lavamaa.
Kagu-Eestisse jääb osa Setumaast.
Ida-Eesti

Ida-Eesti on Eesti idaosa, millele maastikuteaduslikult seisukohalt vastab ligikaudu Ida-Eesti maastikuvaldkond.
Ida-Eestisse jääb Peipsi.
Kesk-Eesti

Kesk-Eesti on Eesti keskosa, millele maastikuteaduslikult seisukohalt vastab ligikaudu Kesk-Eesti lavamaa.
Admiraliteedi bassein

Admiraliteedi bassein on Tallinna lahe kagusopis Tallinna reidi ranniku ääres asuv veekogu. Veekogu on nime saanud selle järgi, et 1714. aastal olid sinna Venemaa keisri Peeter I korraldusel asutatud Venemaa laevastiku admiraliteedi töökojad.
1860. aastal nimetati senised Tallinna sõjasadama Tallinna Admiraliteedi töökojad ümber Tallinna Sadamatehasteks. Tallinna Admiraliteedi töökojad oli rajatud Tallinnas baseeruva purjelaevade eskaadri remondiks ja koos purjelaevade osa vähenemisega 19. sajandi keskel vähenes ka Admiraliteedi töökodade tähtsus. Aastatel 1899–1901 ehitati senine kitsas merre suunduv kanal ümber Admiraliteedi basseiniks.
Veekogu ääres tegutsesid 19. sajandil Tallinna Sadamatehased ja Eesti NSV ajal, Ahtri, Merepuiestee ja Sadama tänava vahelisel alal Mere puiestee 10, Eesti Kalalaevaremondi Tootmiskoondise „Estremrõbflot” Tallinna Laevaremonditehas ja Tallinna Laevamehaanika Tehase Laevamehhanismide remondi tsehh. Seetõttu on kirjanduses veekogu nimetatud ka Laevaremonditehase basseiniks. Eesti NSV ajal tegutses Admiraliteedi basseini ääres ka 36. laevaremonditehas.
Tänapäeval asub veekogu ääres AS Tallinna Sadama Vanasadama Jahisadam.
Admiraliteedi basseini kanalile rajati 2021. aastal Vanasadama A- ja D-terminaliga külgnevaid alasid ühendav pöördavatav sild – Admiralisild.
Tõnis Kanger

Tõnis Kanger (sündinud 6. mail 1959 Tallinnas) on eesti keemik.
Haridus.
Ta lõpetas Tallinna 2. Keskkooli 1977. aastal; Tartu Riikliku Ülikooli füüsika-keemia teaduskonna orgaanilise keemia erialal 1982. aastal. 1990. aastal kaitses keemiakandidaadi väitekirja prostaglandiinide vaheühendite sünteesi alal.
Täiendusõpe.
1988. aastal stažeeris Orgaanilise Keemia Instituudis Varssavis; 1993. aastal oli järeldoktorant P. ja M. Curie Ülikoolis Pariisis.
Töökäik.
Teaduste Akadeemia Keemia Instituudis nooremteadur 1982–1990; vanemteadur 1990–1998
TTÜs 1998–...: TTÜ keemiainstituudi dotsent 1998–2006; keemiainstituudi orgaanilise keemia õppetooli professor 2006–2016; matemaatika-loodusteaduskonna dekaan 2010–2016; loodusteaduskonna dekaan 2017–2020; keemia ja biotehnoloogia instituudi professor 2017–... 
Teadustegevus.
Teadustöö põhisuunad on asümmeetriline süntees, uued katalüütilised reaktsioonid, organokatalüüs, kiraalsete diamiinide süntees.
Tõnis Kangeri uurimisgrupi eesmärk on tähelepanuväärne – teostada vajalike ühendite stereoselektiivne süntees ühenõu protsessina alustades lihtsalt kättesaadavatest ainetest. Põhiline eesmärk on saada farmaatsias vajalikke (vahe)produkte. Selleks uuritakse organokatalüütilisi, metallkatalüütilisi ja mitmekomponentseid reaktsioone. Organokatalüüsi jaoks on sünteesitud mitmeid enantiomeerselt puhtaid tsüklilisi (di)amiine.
Teaduskorralduslik tegevus.
TTÜ keemiainstituudi nõukogu liige 2008−2012; ETF eksperdikomisjoni liige 2008−2010; TTÜ valitsuse liige 2010−2016; Eesti esindaja valdkondlikus COST komitees (CM0905) 2010−2014; TTÜ matemaatika-loodusteaduskonna dekaan 2010−2017; Riikliku programmi „Eestikeelsed kõrgkooliõpikud 2013–2017“ keemia- ja molekulaarbioloogia valdkonna ekspertkomisjoni esimees 2013−2017; Prantsuse Teadusagentuuri (ANR) ekspert 2013−2015; TTÜ Küberneetika Instituudi nõukogu liige 2013−2016; Eesti Keemia Seltsi liige 2008−...; TTÜ matemaatika-loodusteaduskonna nõukogu liige 2008−...; TTÜ nõukogu liige 2010−...; konverentsi "Balticum Organicum Syntheticum (BOS)" organiseerimiskomitee liige 2012−...; riigi teaduspreemiate komisjoni liige 2016−... 
Valik publikatsioone.
2014. aastal valmis Tõnis Kangeri eestvedamisel ja osalusel tänapäevase kõrgkooliõpiku (Francis A. Carey ja Robert M. Giuliano, Orgaaniline keemia, Tallinna Raamatutrükikoda 2014, 1273 lk) eestikeelne tõlge.
Keretü soo

Keretü soo (ka "Keretu soo, Kerreti soo") on raba Võru-Hargla nõos. Selle pindala on 63 ha.
Sood ümbritseb kuivendatud ja metsastunud turbaala, mis ulatub Vagula järvest Mustjõe keskjooksule. Selle pindala on 5590 ha. Soo tekkis jääsulavete äravoolu teel Pihkva järvest Liivi lahte. Varasem soo oli peamiselt madalsoo, 2% raba. 1850. aastatel hakati sood kuivendama. Keretü soo oli Sõmerpalu mõisa ja Kärgula mõisa territooriumil.
2020. aastal on kavas hakata sood taastama umbes 600 ha suurusel alal.
Ida-Eesti vesikond

Ida-Eesti vesikond on üks kolmest veeseadusega määratud Eesti vesikonnast (teised kaks on Lääne-Eesti vesikond ja Koiva vesikond). 
Ida-Eesti vesikond on jagatud neljaks alamvesikonnaks:
Utria savikallas

Utria savikallas (ka "Udria savikallas") on Narva-Jõesuu linnas Udria külas paiknev Soome lahe rannikuosa, kus paljandub savi. Savikalda lähedal on Utria pank.
Zenon Eleast

Zenon Eleast (umbes 490 eKr – umbes 430 eKr) oli vanakreeka filosoof Elea koolkonnast. 
Ta sai kuulsaks nn Zenoni apooriatega (vanakreeka sõnast "aporia" 'väljapääsmatu olukord') – argumentidega selle kasuks, et pole võimalik paljusus ning liikumine. Üldse oli apooriaid umbes 45, meieni on jõudnud ainult 9, nende seas "Dihhotoomia", "Achilleus ja kilpkonn" ja "Nool".
Laagri kunstmurustaadion

Laagri kunstmurustaadion (tuntud ka kui Laagri kooli staadion ja Laagri Arena) on staadion Harjumaal Saue vallas Laagri alevikus. Staadion on aastaringselt Harju JK Laagri kodustaadion. Varakevadel ja hilissügisel kasutab väljakut ka Saue JK.
Alates 2020. aastatest on staadionit tuntud hüüdnime Laagri Arena järgi, mille populariseeris spordikommentaator Kalev Kruus.
Ajalugu.
Staadion avati 14. oktoobril 2005 samal aastal avatud Laagri Kooli poolt.
2025. aasta suvel läbis staadion uuenduskuuri, kui vahetati jalgpalliväljaku kunstmuru kate ja toimus tartaanrajakatete taastusremont. Lisaks ehitati pealtvaatajatele puidust varikatusega tribüün, mille ehitus läks maksma ligi 100 tuhat eurot.
Felipe Nasr

Luiz Felipe de Oliveira Nasr (sündinud 21. augustil 1992 Brasílias) on Brasiilia vormelisõitja.
2015. aasta hooajast sõidab ta Vormel 1 sarjas Sauberi meeskonnas.
Mesolóngi laguun

Mesolóngi laguun ("Λιμνοθάλασσα Μεσολογγίου", "Limnothálassa Mesolongíou") on Kreeka lääneosas Aitoolia-Akarnaaniast lõunas asuv madal laguun. Laguun on ühenduses Joonia mere osaks oleva Pátra lahega.
Laguuni pikkus on ligikaudu 15 kuni 20 kilomeetrit ning veekogu meenutab kujult kolmnurka. 
Vana-Kreeka ajaloolane ja geograaf Strabon kasutas veekogu kohta nime Kynia.
Kuigi laguuni suurim sügavus on mitu meetrit, on suuremas osas laguunis sügavus vaid üle poole meetri. Laguuni ümbritsevad saared ning nende soiste kallaste lähedal on sügavus vaid 10 sentimeetrit. 20. sajandil laguun osaliselt kuivendati ning osa laguunist võeti kasutusele põllumaadena.
Kevin Großkreutz

Kevin Großkreutz (sündinud 19. juulil 1988 Dortmundis) on Saksamaa jalgpallur
Ta mängib kaitsja või poolkaitsjana Saksamaa klubis KFC Uerdingen 05. Aastatel 2010–2014 kuulus ta Saksamaa jalgpallikoondisse.
Trjohhizbenka

Trjohhizbenka on küla Ukrainas Luhanski oblastis Novoaidari rajoonis, umbes 25 km kaugusel Luhanskist loodes.
Siverskõi Donetsi vasakkaldal asuva Trjohhizbenka kõrgus merepinnast on 50 meetrit.
Trjohhizbenka asutati 1649. aastal.
2001. aasta rahvaloenduse andmeil elas asulas 2920 inimest, asustustihedus inimest ruutkilomeetri kohta.
Donbassi sõja ajal, alates 2014. aasta suvest on asula lähistel toimunud mitmeid kokkupõrkeid valitsusvägede ja valitsusvastaste relvajõudude vahel.
Georgi Tšitšerin

Georgi Vassiljevitš Tšitšerin (vene keeles Георгий Васильевич Чичерин; 24. november/vkj 12. november 1872 Tambovi kubermang – 7. juuli 1936 Moskva) oli Vene SFNV ja Nõukogude Liidu diplomaat ning riigitegelane. Ta oli NSV Liidu Rahvakomissaride Nõukogu välisasjade rahvakomissar 2. veebruarist 1924 kuni 2. maini 1930.
Julian Draxler

Julian Draxler (sündinud 20. septembril 1993 Gladbeckis) on Saksamaa jalgpallur. 
Ta mängib poolkaitsjana Portugali kõrgliigaklubis Lissaboni Benfica ja Saksamaa jalgpallikoondises.
Klubikarjäär.
Aastate 2011–2015 mängis ta klubi Schalke 04 meeskonnas Bundesligas. 2015. aasta suvel liitus ta teise Bundesliga klubiga VfL Wolfsburg.
2017. aasta jaanuaris suundus Draxler Prantsusmaa kõrgliiga klubisse Paris Saint-Germain.
2022. aasta septembris läks ta Paris Saint-Germainist laenule Lissaboni Benficasse.
Koondisekarjäär.
Debüüdi Saksamaa rahvuskoondises tegi Draxler 26. mail 2012 sõprusmängus Šveitsi vastu. Esimese värava lõi ta rahvuskoondises 2. juunil 2013 sõprusmängus USA vastu.
Ta kuulus Saksamaa koondisse 2014. aasta maailmameistrivõistlustel. Ta tegi kaasa ühes mängus – 8. juulil poolfinaalis Brasiilia vastu. Saksamaa koondisega tuli ta maailmameistriks.
2016. aasta Euroopa meistrivõistluste kaheksandikfinaalis Slovakkiaga lõi ta värava ja andis Mario Gómezele väravasöödu ning valiti mängu parimaks mängijaks.
2017. aasta FIFA konföderatsioonide karika esimeses alagrupimängus 19. juunil lõi ta penaltist värava Austraaliale. Saksamaa võitis turniiri ja Draxler valiti turniiri parimaks mängijaks.
Matu oja

Matu oja (ka "Matuoja") on oja Võrumaal Võru vallas. 
Oja pikkus on 6,4 km, valgla pindala 22,5 km². 
Matu oja algab Kar'asuust ja suubub vasakult Mustjõkke. 
Kuulub Koiva vesikonna Mustjõe alamvesikonda. 
Matu ojaga on seotud mitmeid kohapärimusi: "Matu talu rahakatel" ning "Helendav mündipeidik".
Adnan Januzaj

Adnan Januzaj (sündinud 5. veebruaril 1995 Brüsselis) on Belgia jalgpallur, kes mängib Hispaania kõrgliigaklubis Sevilla ja Belgia jalgpallikoondises poolkaitsjana.
2011. aastal liitus Januzaj 16-aastaselt Manchester Unitedi noorteakadeemiaga. Manchester Unitedi esindusmeeskonnas tegi ta debüüdi hooajal 2013–2014. Hooaegadel 2015–16 ja 2016–17 oli ta laenul Dortmundi Borussias ja Sunderlandis. 2017. aasta juulis sõlmis ta viieks aastaks lepingu Hispaania kõrgliigaklubiga Real Sociedad.
2022. aasta augustis sõlmis ta nelja-aastase lepingu Sevillaga.
Koondisekarjäär.
2014. aasta mais kinnitati Januzaj Belgia koondisse 2014. aasta maailmameistrivõistlusteks.
Ametliku debüüdi Belgia rahvuskoondises tegi ta 7. juunil 2014 sõprusmängus Tuneesia vastu. Rahvuskoondises oli ta mänginud juba kaks nädalat varem sõprusmängus Luksemburgi vastu, kuid FIFA kuulutas selle mängu mitteametlikuks, kuna Belgia koondise peatreener Marc Wilmots tegi selles mängus lubatava kuue vahetuse asemel seitse.
2014. aasta maailmameistrivõistlustel pääses ta platsile viimases alagrupimängus Lõuna-Korea vastu, alustades algkoosseisus.
Esimese värava rahvuskoondise särgis lõi ta 2018. aasta maailmameistrivõistluste viimases alagrupimängus Inglismaa vastu, tuues Belgiale 1:0 võidu ja alagrupivõidu.
Sõmerpalu mõisa kalmistu

Sõmerpalu mõisa kalmistu on kalmistu Urvaste kihelkonnas Võrumaal, tänapäevase haldusjaotuse järgi Sõmerpalu alevikus Võru vallas Võru maakonnas. Kalmistu jääb Sõmerpalu mõisa südamest linnulennult umbes 1 km kaugusele itta.
Kalmistu rajasid mõisa tollased omanikud Moellerid tõenäoliselt millagi 19. sajandil. Kalmistule on arvatavasti maetud vähemalt 10 inimest.
Kalmistul on nelinurkne ning seda ümbritseb piirdevall. Praegu on see jäetud maha ja rüüstatud ning piirdevallist ja hauatähistest on säilinud vähesed varemed.
Arnold Põllumaa

Arnold Põllumaa (enne eestistamist Arnold Põllumann; 17. oktoober 1907 Tallinn – 6. veebruar 1981 Viljandi) oli eesti naistearst ja meditsiinipedagoog.
Ta lõpetas aastal 1927 Jakob Westholmi Gümnaasiumi. Aastatel 1927–1935 õppis ta Tartu Ülikooli arstiteaduskonnas, mille lõpetas arsti astme väärilisena "cum laude". Akadeemiliselt kuulus ta Üliõpilaste Seltsi Raimla.
Tema tööelu algas märgatavalt varem enne hariduse omandamist. Aastatel 1922–1928 teenis ta endale elatist juhutöödega. Aastal 1928 oli ta Tallinna Ühise Haigekassa apteegi õpilane. Aastatel 1928–1929 teenis ta aega Eesti sõjaväes. Aastatel 1935–1939 töötas ta Tallinna Keskhaigla sünnitus- ja günekoloogia osakonnas arstina. Aastatel 1939–1941 töötas ta Tallinna Ühise Haigekassa Haiglas akušöör-günekoloogina; aastal 1940 tunnistas Arstide Koja Eriarstide Toimkond ta eriarstiks günekoloogia ja sünnitusabi alal. 
Aastal 1941 hindas Saksa okupatsioonivõim Tallinna Ühise Haigekassa Haigla kollektiivi kommunismivaadete suhtes kahtlaseks, ja saatis pärast haigla peaarsti Artur Meeritsa mahalaskmist kõik selle haigla arstid Tallinnast välja; dr. Põllumaa asus ümber Viljandisse.
Arnold Põllumaa suri 6. veebruaril 1981 Viljandis ja ta maeti 12. veebruaril 1981 Tallinna Metsakalmistule.
Helena Läks

Helena Läks (sündinud 4. septembril 1987 Kuressaares) on eesti luuletaja, toimetaja ja kirjastaja.
Õppinud Tartu Ülikoolis filosoofiat ja usuteadust.
Debüütkogu "Helena läks", mis ilmus 2010. aasta lõpul, arvati 2010. aasta Eesti 25 kauneima raamatu sekka. See on tugevalt eksperimenteeriv ja paljude kriitikute arvates ka mässumeelne raamat, mis paigutas Läksi "vihaste noorte naisluuletajate" sekka. 
Teine luuleraamat "Korrosioonikihk" ilmus 2014. aasta suvel. Selles "/.../vaoshoitumale väljendusele vaatamata või just hoopiski selle tõttu luuletused /.../ puudutavad ning nende naiivsusest vaba siirus on ehe ja elujõuline," kirjutab kriitik Kadri Naanu oma arvustuses Sirbile .
Koos Maarja Pärtnaga loonud Tartus tegutseva väikekirjastuse Elusamus. 
Läksilt on ilmunud luulevalikuid Müürilehes, Värskes Rõhus, Vikerkaares ja Loomingus, lisaks intervjuusid, artikleid, muusika- ja kirjanduskriitikat. 
Alates 2015. aastast on ta Eesti Kirjanike Liidu liige.
Teosed.
2010.
luulekogu "Helena läks" (Verb)
2014.
luulekogu "Korrosioonikihk" (Verb)
2016.
lastejutt "Kasside salajane pagaritöökoda" (Päike ja Pilv)